Tim Douwsma

**Tim Douwsma** (Drachten, 4 november 1987) is n Nederlaandse zanger. In 2007 nam hi'j diel an de talentenjacht *So You Wanna Be a Popstar* op de tillevisiezender SBS 6 en aendigde op t viefde plak.

## Biografie
Tim Douwsma wordde op 4 november 1987 geboren in t Friese Drachten. Nao de middelbere skoele studeerde Douwsma an t CIOS, n sportopleiding. Al gauw stopte hi'j mit de opleiding om him volledig te richten op n zang- en akteerloopbaene. Daornaost dee hi'j modellewark.

An t aende van 2007 nam hi'j zien aldereerste liedtien *Wil je bij me blijven slapen* op. Dit liedtien ston in de Single Top 100 op n 18e plak as hoogste notering.

Sund 20 febrewaori 2008 is hi'j overstapt naor Roadstar Agency. An t aende van april 2009 kwam zien twiede liedtien *Ga* uut, skreven deur Joost Griffioen en Ray Klaassen van *The Rocketeers*.

An t aende van 2009 had Tim n kleine rolle in de film "De Hel van '63", regisseerd deur Steven de Jong. Hi'j speult hierin de rolle van *Melle*.

Begin 2010 kwam zien ni'jste liedtien *Je bent de hemel* uut. Dit nommer is n Nederlaandse bewarking van t Spaonstaelige nommer *Yo No Se Manana* van de Nikaraguaanse zanger Luis Enrique. De klip hiervan is opneumen in Brugge en t nommer was bi'j sterren.nl de hittip van de weke. In febrewaori van dat jaor presenteerde hi'j de eerste oflevering van 'Tim op Tilt' op Sterren.nl. Dat was tot t opheffen van de zender in september 2012 te zien. An t aende van 2010 was hi'j gastheer van de Sterren.nl Awards, tegere mit Monique Smit en Kees Tol. Daornaost presenteert Tim tegenswoordig t tv-programma Karaoke Kids op Z@pp. Douwsma speulde himzels in Zaak Zappendael.

In jannewaori 2011 dee Tim mit an Sterren Dansen op het IJs. Hi'j aendigde as laeste. t Ni'je liedtien *Bij jou* van Douwsma is de hiele maond desember te heuren in n reklame veur aepeneuteprakke, as veurpruvien van zien ankommende debuutalbum begin veurjaor 2012. Op 5 jannewaori 2012 maekte Radio 2 bekend dat Douwsma ien van de zes dielnemers is die keuzen is uut 491 opgeven liedties veur t Nasionaol Songfestival 2012. In de finaole nam hi'j t in t eerste duel op tegen Pearl Jozefzoon. Hier kreeg hi'j mit zien nommer *Undercover Lover* niet genoeg stemmen en wordde in de eerste ronde uutskaekeld. t Nommer kwam in de weke nao t Nasionaol Songfestival binnen in de Itunes-hitlieste op plak 79, waordeur van n beskeiden sukses spreuken kan worden.

t Ston ien weke op plak 95 in de Single Top 100. Op 6 desember 2012 wordde bekend dat Douwsma tegere mit Smit n album opnemt en tegere in 2013 in Nederlaand en België toeren gaon.In 2014 is hi'j de ni'je presentator van AVRO Junior Dance en geft hi'j de punten veur Nederlaand in de finaole van t Eurovisiesongfestival 2014.

## Diskografie
### Albums

|-
|align="left"|*Grenzeloos*||2013||01-06-2013||7||12|| mit Monique Smit
|}

### Losse liedties

|-
|align="left"|*Wil je bij me blijven slapen*||04-01-2008||-|||||| nr. 18 in de Single Top 100
|-
|align="left"|*Je bent de hemel*||15-01-2010||-|||||| nr. 21 in de Single Top 100
|-
|align="left"|*Allebei*||08-06-2010||-|||||| nr. 42 in de Single Top 100
|-
|align="left"|*Winter voor twee*||18-12-2010||-|||||| nr. 13 in de Single Top 100
|-
|align="left"|*[[Eén zomeravond met jou]]*||15-04-2011||-|||||| mit Monique Smit /nr. 13 in de Single Top 100
|-
|align="left"|*Undercover lover*||26-02-2012||-|||||| nr. 95 in de Single Top 100
|-
|align="left"|*Langzaam wordt het zomer*||2013||-|||||| mit Monique Smit /Nr. 7 in de Single Top 100
|-
|align="left"|*[[Koningin van alle mensen]]*||16-04-2013||27-04-2013||6||3|| as onderdiel van RTL Boulevard United /nr. 1 in de Single Top 100 / Goold
|-
|align="left"|*[[Even niet hier]]*||2013||-|||||| met Monique Smit /nr. 76 in de Single Top 100
|-
|align="left"|*Dromen van elkaar*||2013||-|||||| met Monique Smit /nr. 93 in de Single Top 100
|}

## Referensies


## Uutgaonde verwiezings

* Offisiële webstee